CELEX: 32016R0972
Language: sk
Date: 2016-06-17 00:00:00
Title: Vykonávacie nariadenie Komisie (EÚ) 2016/972 zo 17. júna 2016 o povolení L-arginínu produkovaného baktériou Corynebacterium glutamicum KCTC 10423BP ako kŕmnej doplnkovej látky pre všetky druhy zvierat (Text s významom pre EHP)

18.6.2016   
            
            
               SK
            
            
               Úradný vestník Európskej únie
            
            
               L 161/18
            
         VYKONÁVACIE NARIADENIE KOMISIE (EÚ) 2016/972
   zo 17. júna 2016
   o povolení L-arginínu produkovaného baktériou Corynebacterium glutamicum KCTC 10423BP ako kŕmnej doplnkovej látky pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie L-arginínu ako kŕmnej doplnkovej látky. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia L-arginínu produkovaného baktériou Corynebacterium glutamicum KCTC 10423BP ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel v stanovisku z 1. decembra 2015 (2) k záveru, že L-arginín produkovaný baktériou Corynebacterium glutamicum KCTC 10423BP nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že ide o efektívny zdroj aminokyseliny arginín pre všetky druhy zvierat. Aby bol doplnkový L-arginín plne účinný v prípade prežúvavcov, mal by byť chránený pred rozkladom v bachore. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia uvedenej látky vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2016) 14(1):4345.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  v mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy.
                  
               
            
                  3c361
               
               
                  —
               
               
                  L-arginín
               
               
                  
                     Zloženie doplnkovej látky
                  
                  Prášok s minimálnym obsahom L-arginínu v objeme 98 % (sušina) a maximálnym obsahom vlhkosti 10 %
                  
                     Charakteristika účinnej látky
                  
                  L-arginín [kyselina (S)-2-amino-5-guanidinopentánová] produkovaný fermentáciou baktériou Corynebacterium glutamicum KCTC 10423BP
                  Chemický vzorec: C6H14N4O2
                  
                  Číslo CAS: 74-79-3
                  
                     Analytická metóda
                      (1)
                  
                  Na charakterizáciu L-arginínu v kŕmnej doplnkovej látke:
                  
                              —
                           
                           
                              Monografia v rámci Kódexu chemických látok v potravinách (Food Chemical Codex) týkajúca sa L-arginínu.
                           
                        Na kvantifikáciu L-arginínu v kŕmnej doplnkovej látke:
                  
                              —
                           
                           
                              ionexová chromatografia s pokolónovou derivatizáciou a fotometrickou detekciou (IEC-VIS).
                           
                        Na stanovenie celkového obsahu arginínu v premixoch, kŕmnych surovinách a kŕmnych zmesiach:
                  
                              —
                           
                           
                              ionexová chromatografia s pokolónovou derivatizáciou a spektrofotometrickou detekciou (IEC-VIS) – nariadenie Komisie (ES) č. 152/2009 (2).
                           
                        
               
                  všetky druhy
               
               
                   
               
               
                   
               
               
                   
               
               
                  
                              1.
                           
                           
                              Na označení doplnkovej látky sa musí uviesť obsah vlhkosti.
                           
                        
                              2.
                           
                           
                              L-arginín možno uvádzať na trh a používať ako doplnkovú látku vo forme prípravku.
                           
                        
               
                  8. júla 2026
               
            
         (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports
      
         (2)  Nariadenie Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (Ú. v. EÚ L 54, 26.2.2009, s. 1).